Mersawa

Mersawa atau pengiran ialah sejenis tumbuhan saka dalam genus Anisoptera keluarga Dipterocarpaceae. Genus ini mengandungi sepuluh spesies yang bertaburan dari Chittagong di tenggara Bangladesh ke pulau New Guinea.

Lapan daripada sepuluh spesies tersenarai dalam Senarai Merah IUCN. Dari itu, empat spesies daripadanya tersenarai sebagai spesies terancam genting, empat spesies lain daripadanya terancam. Ancaman utamanya ialah kehilangan habitat.

 Peristilahan 
Nama pengiran () digunakan di Sabah.

 Botani 
Pokok-pokok mersawa malar hijau. Kulit batangnya ada rekahan-rekahan yang menegak. Kayunya berwarna kuning pucat, keras dan ringan.

 Spesies 
Genus pokok mersawa terdiri daripada beberapa spesies termasuk:

 Anisoptera aurea Foxw.
 Anisoptera costata Korth. – mersawa kesat
 Anisoptera curtisii Dyer ex King – mersawa kuning
 Anisoptera grossivenia V.Sloot. – mersawa kunyit
 Anisoptera laevis Ridl. – mersawa durian
 Anisoptera marginata Korth. – mersawa paya
 Anisoptera megistocarpa Slooten – mersawa merah
 Anisoptera reticulata P.S.Ashton
 Anisoptera scaphula (Roxb.) Kurz – mersawa gajah
 Anisoptera thurifera (Blanco) Blume (sin. A. brunnea Foxw.) – buah tair

 Rujukan 


Kategori: Pokok
Kategori: Anisoptera (tumbuhan)
Kategori: Dipterocarpaceae